

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA VELIKO TRGOVIŠĆE**

**OPĆINSKO VIJEĆE**

KLASA: 023-01/15-01/186

URBROJ: 2197/05-17-05-13 **-**

Veliko Trgovišće, 30.06.2017.g.

Na temelju članka 35. Statuta općine Veliko Trgovišće („Službeni glasnik Krapinsko Zagorske županije, broj: 23/09. i 8/13.). Općinsko vijeće općine Veliko Trgovišće na 2. sjednici dana 30.lipnja 2017. godine donosi

**ODLUKU O II DOPUNI AKCIJSKOG PLANA**

**STRATEŠKOG RAZVOJNOG PROGRAMA**

**OPĆINE VELIKO TRGOVIŠĆE**

Članak 1.

Strateški razvojni program općine Veliko Trgovišće za razdoblje 2015. - 2021. godina donesen je na 14. sjednici Općinskog vijeća općine Veliko Trgovišće, dana 20. listopada 2015. godine, a Odluka o donošenju objavljena je u „Službenom glasniku KZŽ“ broj 27/2015.g. dok je Odluka o dopuni Akcijskog plana donesena na 22.sjednici Općinskog vijeća 23.03.2017.g. i objavljena u „Službenom glasniku KZŽ“ broj 14/2017.g.

Članak 2.

Strateški razvojni program iz članka 1. ove Odluke predstavlja temeljni dokument za provođenje politike razvoja i donošenja odluka tijela lokalne samouprave vezanih uz održivi razvoj svih sektora i djelatnosti, a utvrđeni ciljevi, prioriteti i mjere dopunjuju se i usklađuju ovisno o potrebama sudionika.

Članak 3.

Akcijski plan Strateškog razvojnog programa sadrži skup aktivnosti i projekata koji moraju biti provedeni u svrhu socio – ekonomskog razvoj Općine, čija je provedba ostvariva do 2021.g. te kategorije nositelja i sudionika projekata, stupnja prioritetnosti, stupnja pripremljenosti, razdoblje provedbe te očekivane rashode tijekom provedbe i izvore financiranja.

Akcijski plan iz stavka 1. ovog članka u cilju 3. „Razvijena prometna, komunalna i društvena infrastruktura na području cijele Općine u svrhu povećanja kvalitete življenja“ Prioritetu 3.3. „ Izgradnja i rekonstrukcija postojeće društvene infrastrukture“ Mjeri 3.3.3. „Izgradnja ostale infrastrukture za obavljanje društvenih djelatnosti“ pod rednim brojem 3. dodaje se novi projekt:

|  |  |  |  |  |  |  |
| --- | --- | --- | --- | --- | --- | --- |
| Redni  broj | Projekt | Nositelji  i sudionici | Stupanj  prioritetnosti | Stupanj  pripremljenosti  projekta | Razdoblje  provedbe | Ukupno planirana sredstva i  izvori financiranja |
| „3. | UREĐENJE TRGA I IZGRADNJA POSLOVNO STAMBENE GRAĐEVINE | Općina | I | II | 2017.-2019. | 1.100.000 EUR  Vlastita sredstva, programi i fondovi Republike Hrvatske i Europske unije |

Članak 4.

Ova Odluka je sastavni dio Strateškog razvojnog programa općine Veliko Trgovišće za razdoblje 2015. - 2021. godine.

Članak 5.

Ova odluka stupa na snagu prvog dana od dana objave, a objavit će se u „Službenom glasniku Krapinsko zagorske županije.“

PREDSJEDNIK

OPĆINSKOG VIJEĆA

Zlatko Žeinski,dipl.oec.